proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 27 de marzo de 2014 pola que se convoca un curso sobre control e extinción de incendios industriais, cofinanciado co Fondo Social Europeo (FSE) no marco do PDR de Galicia 2007-2013.
Academia Galega de Seguridade Pública — III. Outras disposicións — 28/04/2014

Advertido erro na devandita resolución, publicada no Diario Oficial de Galicia núm. 70, do 10 de abril de 2014, cómpre facer a seguinte corrección:
Na páxina 16185, no sumario, onde di: «Resolución do 27 de marzo de 2014 pola que se convoca un curso sobre control e extinción de incendios industriais, cofinanciado co Fondo Social Europeo (FSE) no marco do PDR de Galicia 2007-2013», debe dicir: «Resolución do 27 de marzo de 2014 pola que se convoca un curso sobre control e extinción de incendios industriais, cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia».
CORRECCIÓN de erros. Resolución do 27 de marzo de 2014 pola que se convoca un curso de dirección e control para mandos dos corpos de bombeiros, cofinanciado co Fondo Social Europeo (FSE) no marco do PDR de Galicia 2007-2013.
Academia Galega de Seguridade Pública — III. Outras disposicións — 28/04/2014

Advertido erro na devandita resolución, publicada no Diario Oficial de Galicia núm. 70, do 10 de abril de 2014, cómpre facer a seguinte corrección:
Na páxina 16178, no sumario, onde di: «Resolución do 27 de marzo de 2014 pola que se convoca un curso de dirección e control para mandos dos corpos de bombeiros, cofinanciado co Fondo Social Europeo (FSE) no marco do PDR de Galicia 2007-2013», debe dicir: «Resolución do 27 de marzo de 2014 pola que se convoca un curso de dirección e control para mandos dos corpos de bombeiros, cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia».
CORRECCIÓN de erros. Resolución do 27 de marzo de 2014 pola que se convoca un curso sobre rescate en espazos en altura, cofinanciado co Fondo Social Europeo (FSE) no marco do PDR de Galicia 2007-2013.
Academia Galega de Seguridade Pública — III. Outras disposicións — 28/04/2014

Advertido erro na devandita resolución, publicada no Diario Oficial de Galicia núm. 70, do 10 de abril de 2014, cómpre facer a seguinte corrección:
Na páxina 16172, no sumario, onde di: «Resolución do 27 de marzo de 2014 pola que se convoca un curso sobre rescate en espazos en altura, cofinanciado co Fondo Social Europeo (FSE) no marco do PDR de Galicia 2007-2013», debe dicir: «Resolución do 27 de marzo de 2014 pola que se convoca un curso sobre rescate en espazos en altura, cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia».
CORRECCIÓN de erros. Resolución do 20 de marzo de 2014 pola que se convoca unha xornada práctica sobre rescate de persoas accidentadas no mar para patróns de embarcación, cofinanciada co Fondo Social Europeo (FSE) no marco do PDR de Galicia 2007-2013.
Academia Galega de Seguridade Pública — III. Outras disposicións — 28/04/2014

Advertido erro na devandita resolución, publicada no Diario Oficial de Galicia núm. 61, do 28 de marzo de 2014, cómpre facer a seguinte corrección:
Na páxina 13282, no sumario, onde di: «Resolución do 20 de marzo de 2014 pola que se convoca unha xornada práctica sobre rescate de persoas accidentadas no mar para patróns de embarcación, cofinanciada co Fondo Social Europeo (FSE) no marco do PDR de Galicia 2007-2013», debe dicir: «Resolución do 20 de marzo de 2014 pola que se convoca unha xornada práctica sobre rescate de persoas accidentadas no mar para patróns de embarcación, cofinanciada co Fondo Social Europeo (FSE) no marco do programa operativo Fondo Social Europeo 2007-2013 de Galicia».
CORRECCIÓN de erros. Resolución do 25 de marzo de 2014 pola que se convoca un curso de control e extinción de incendios urbanos e de interiores, cofinanciada co Fondo Social Europeo (FSE) no marco do PDR de Galicia 2007-2013.
Academia Galega de Seguridade Pública — III. Outras disposicións — 28/04/2014

Advertido erro na devandita resolución, publicada no Diario Oficial de Galicia núm. 64, do 2 de abril de 2014, cómpre facer a seguinte corrección:
Na páxina 14534, no sumario, onde di: «Resolución do 25 de marzo de 2014 pola que se convoca un curso de control e extinción de incendios urbanos e de interiores, cofinanciada co Fondo Social Europeo (FSE) no marco do PDR de Galicia 2007-2013», debe dicir: «Resolución do 25 de marzo de 2014 pola que se convoca un curso de control e extinción de incendios urbanos e de interiores, cofinanciado co Fondo Social Europeo (FSE) no marco do programa operativo Fondo Social Europeo 2007-2013 de Galicia».
ORDE do 15 de abril de 2014 pola que se modifica, no relativo ás anualidades, a Orde do 25 de novembro de 2013 pola que se aproban as bases que rexerán a convocatoria de bolsas de formación de persoal en temas de investigación mariña, e se procede á súa convocatoria.
Consellería do Medio Rural e do Mar — III. Outras disposicións — 28/04/2014

A Orde da Consellería do Medio Rural e do Mar de 25 de novembro de 2013 (DOG núm. 234, do 9 de decembro) establece as bases reguladoras e procede á convocatoria de bolsas para completar a formación de técnicos superiores en ciclos formativos de grao superior como persoal auxiliar de investigación mariña.
No artigo 11 da citada orde detállanse as aplicacións orzamentarias e o importe económico previsto nas anualidades 2013, 2014 e 2015 para o financiamento das ditas axudas.
Tendo en conta as especiais circunstancias que dificultaron a tramitación destas axudas, a data de inicio das bolsas vai ter un atraso de entre catro e cinco meses (iniciaranse en 2014 e rematarán en 2016) o que fai preciso unha modificación do crédito por anualidades con respecto ao previsto inicialmente.
En consecuencia, de acordo co disposto no artigo 30.1.1 e 3 do Estatuto de Autonomía de Galicia e en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modifícase o artigo 11 da Orde do 25 de novembro de 2013 pola que se aproban as bases que rexerán a convocatoria de bolsas de persoal en temas de investigación mariña, e se procede á súa convocatoria, que queda redactado como segue:
Artigo 11.
Dotación orzamentaria
O financiamento destas bolsas farase con cargo á partida orzamentaria 12.31.561A 480 0 dos orzamentos xerais da Comunidade Autónoma de Galicia para os anos 2014 (51.480,00 €), 2015 (77.220,00 €) e 2016 (25.740,00). As cotizacións á Seguridade Social por continxencias comúns e profesionais serán con cargo á partida orzamentaria 12.31.561A.484 0 dos orzamentos xerais da Comunidade Autónoma de Galicia para os anos 2014 (2.880,00 €), 2015 (5.400,00 €) e 2016 (1.800,00 €).
As ditas cantidades poderán ser reaxustadas en función da data de inicio das bolsas.
Disposición adicional única
A modificación das anualidades previstas no artigo único desta orde non afecta o prazo de presentación de solicitudes establecido na Orde do 25 de novembro de 2013.
Disposición derradeira única
A presente orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 15 de abril de 2014
RESOLUCIÓN do 21 de maio de 2014 pola que se modifica a Resolución do 7 de maio de 2014, de delegación de competencias.
Universidade de Vigo — III. Outras disposicións — 27/05/2014

Unha vez detectados erros na Resolución do 7 de maio de 2014 (Diario Oficial de Galicia nº 90, do 13 de maio), sobre delegación de competencias, e tendo en conta o establecido no artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, que dispón que as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos, existentes nos seus actos, procede realizar a seguinte modificación:
Na páxina 21451, onde di:
«4. Deléganse na vicerreitora de Estudantes as seguintes competencias:
e) As relacionadas co recoñecemento, defensa e vixilancia dos dereitos e deberes do estudantado.
g) As referidas á convocatoria e xestión de bolsas propias no ámbito das competencias delegadas nos puntos anteriores e os seus procedementos derivados, incluíndo, de ser o caso, a presidencia e/ou representación da universidade nos distintos órganos que se constitúan para a súa xestión».
Debe dicir:
«4. Deléganse na vicerreitora de Estudantes as seguintes competencias:
e) As relacionadas co recoñecemento, defensa e vixilancia dos dereitos e deberes do estudantado, incluídas as relativas á avaliación e cualificación do alumnado.
g) As referidas á convocatoria e xestión das distintas bolsas de estudo no ámbito das competencias delegadas nos puntos anteriores e os seus procedementos derivados, incluíndo, de ser o caso, a presidencia e/ou representación da universidade nos distintos órganos que se constitúan para a súa xestión».
Vigo, 21 de maio de 2014
RESOLUCIÓN do 15 de maio de 2014 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 26/05/2014

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos/das seus/súas membros, dispoñendo no seu parágrafo 1 que os/as membros serán nomeados e cesados pola persoa titular do órgano superior da Administración autonómica competente en materia de turismo por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o elixiu, esta deberá comunicar, no prazo máximo dun mes, á Administración turística autonómica, o/a novo/a vogal proposto/a para a súa representación.
O 18.2.2013 constituíuse a Axencia Turismo de Galicia, coa sesión constitutiva do seu Consello Reitor, asumindo desde a súa constitución as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Cesar como membros do Consello do Turismo de Galicia a:
– Héctor Cañete del Campo, como membro titular, e a Ovidio Fernández Ojea, como membro suplente, en representación de empresas de restauración.
Segundo. Nomear como membros do Consello do Turismo de Galicia a:
– Ovidio Fernández Ojea, como membro titular, e a Héctor Cañete del Campo, como membro suplente, en representación de empresas de restauración.
Santiago de Compostela, 15 de maio de 2014
RESOLUCIÓN do 16 de maio de 2014 pola que se fan públicos os convenios de colaboración asinados por este ente público no primeiro cuadrimestre do ano 2014.
Portos de Galicia — III. Outras disposicións — 27/05/2014

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración asinados no primeiro cuadrimestre do ano 2014 e que se relacionan no anexo a esta resolución.
Santiago de Compostela, 16 de maio de 2014
ORDE do 16 de maio de 2014 pola que se fixa o importe do crédito dispoñible na convocatoria de 2014 para a concesión de axudas para proxectos ao abeiro dos plans estratéxicos zonais aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo de Pesca).
Consellería do Medio Rural e do Mar — III. Outras disposicións — 27/05/2014

A Orde do 16 de marzo de 2011 (DOG nº 57, do 22 de marzo) modificada pola Orde do 5 de xullo de 2012 (DOG nº 143, do 27 de xullo) e pola Orde do 16 de xullo de 2013 (DOG nº 137, do 19 de xullo) establece as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira (con financiamento do Fondo Europeo de Pesca).
O artigo 10 da citada orde establece que a presentación das solicitudes se mantén aberta ata o 31 de marzo de 2014, e nel establécense os períodos anuais de resolución.
O artigo 9 da citada orde establece que as axudas se concederán con cargo ás aplicacións orzamentarias que en cada un dos anos de vixencia do actual Programa operativo FEP 2007-2013 sinale a correspondente Lei de orzamentos xerais da Comunidade Autónoma.
En cada anualidade sucesiva ata 2014 fixarase mediante unha orde complementaria o crédito plurianual existente con esta finalidade. Os créditos de cada ano poderán ser incrementados, se é o caso, coas incorporacións dos remanentes de exercicios anteriores que legalmente correspondan.
Aprobados os orzamentos da Comunidade Autónoma de Galicia para o ano 2014 pola Lei 11/2013, do 26 de decembro, cómpre facer pública a contía do crédito orzamentario destinado a facer fronte ás ditas axudas.
Para tal obxecto, esta consellería
Artigo 1.
Crédito orzamentario de 2014
O crédito orzamentario para as solicitudes de axuda tramitadas durante o exercicio do ano 2014 e a plurianualidade asociada ás axudas que poidan concederse neste alcanza o importe de dez millóns trescentos quince mil catrocentos corenta e catro euros con trinta céntimos (10.315.444,30 euros), repartidos nas seguintes anualidades e partidas orzamentarias:
As axudas financiaranse con cargo ao Fondo Europeo de Pesca (75 %), a fondos da Administración xeral do Estado e a fondos da Comunidade Autónoma de Galicia.
Artigo 2.
Ampliación do crédito
A contía establecida no artigo anterior para a anualidade 2014 poderá ser incrementada na cantidade resultante das incorporacións de créditos remanentes doutros exercicios.
Artigo 3.
Concesión das axudas
A concesión de axudas quedará limitada, en todo caso, ás dispoñibilidades orzamentarias.
Disposición derradeira única.
Entrada en vigor
Esta orde producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 16 de maio de 2014
RESOLUCIÓN do 20 de maio de 2014, da Xefatura Territorial da Coruña, pola que se procede á publicación da relación definitiva de nenas e nenos admitidas/os para o curso 2014/15 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2014

O 21 de febreiro de 2014 publicouse a Orde do 17 de febreiro de 2014 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2014/15.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 17 de febreiro para matricularse, presentando no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net.
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
A Coruña, 20 de maio de 2014
RESOLUCIÓN do 20 de maio de 2014, da Xefatura Territorial de Lugo, pola que se procede á publicación da relación definitiva de nenas e nenos admitidas/os para o curso 2014/15 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2014

O 21 de febreiro de 2014 publicouse a Orde do 17 de febreiro de 2014 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2014/15.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 17 de febreiro para matricularse, presentando no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
Lugo, 20 de maio de 2014
RESOLUCIÓN do 20 de maio de 2014, da Xefatura Territorial de Ourense, pola que se procede á publicación da relación definitiva de nenas e nenos admitidas/os para o curso 2014/15 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2014

O 21 de febreiro de 2014 publicouse a Orde do 17 de febreiro de 2014 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2014/15.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 17 de febreiro para matricularse, presentando no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net.
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
Ourense, 20 de maio de 2014
CORRECCIÓN de erros. Orde do 12 de maio de 2014 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2014.
Consellería de Cultura, Educación e Ordenación Universitaria — III. Outras disposicións — 26/05/2014

Advertido erro na citada orde, publicada no
Diario Oficial de Galicia
núm. 97, do 22 de maio de 2014, cómpre facer a seguinte corrección:
Na páxina 23028, onde di: «b) Certificación do enderezo do centro...», debe dicir:
«b) Certificación da dirección do centro...».
RESOLUCIÓN do 13 de maio de 2014, da Dirección Xeral de Conservación da Natureza, pola que se dá publicidade ás axudas concedidas ao abeiro da Orde do 19 de xuño de 2013, pola que se establecen as bases reguladoras das axudas para paliar os danos producidos polo lobo e se convocan para o ano 2013.
Consellería de Medio Ambiente, Territorio e Infraestruturas — III. Outras disposicións — 26/05/2014

A Orde do 19 de xuño de 2013, da Consellería de Medio Ambiente, Territorio e Infraestruturas, estableceu as bases e convocou para o ano 2013 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xullo, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as cales o secretario xeral técnico de Medio Ambiente, Territorio e Infraestruturas, no desenvolvemento das súas funcións delegadas nas bases reguladoras destas axudas, formulou resolución de concesión no ano 2013:
a) Norma reguladora da convocatoria: Orde do 19 de xuño de 2013 pola que se establecen as bases reguladoras das axudas para paliar os danos producidos polo lobo e se convocan para o ano 2013.
b) Aplicación orzamentaria: 07.05.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotación gandeira.
Santiago de Compostela, 13 de maio de 2014
RESOLUCIÓN do 15 de maio de 2014, da Secretaría Xeral Técnica e do Patrimonio, pola que se dá publicidade aos convenios de colaboración subscritos por esta consellería no primeiro cuadrimestre do ano 2014.
Consellería de Facenda — III. Outras disposicións — 26/05/2014

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega
Artigo único
Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2014, que se incorpora como anexo a esta resolución.
Santiago de Compostela, 15 de maio de 2014
RESOLUCIÓN do 12 de maio de 2014, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no primeiro cuadrimestre de 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/05/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2014, que se incorpora como anexo a esta resolución.
Santiago de Compostela, 12 de maio de 2014
RESOLUCIÓN do 15 de maio de 2014, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/05/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2014, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2013, que se incorpora como anexo II a esta resolución.
Santiago de Compostela, 15 de maio de 2014
RESOLUCIÓN do 20 de maio de 2014, da Xefatura Territorial de Vigo, pola que se procede á publicación da relación definitiva de nenas e nenos admitidas/os para o curso 2014/15 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 27/05/2014

O 21 de febreiro de 2014 publicouse a Orde do 17 de febreiro de 2014 pola que se regula o procedemento de adxudicación de prazas nas escolas infantís 0-3 dependentes desta consellería para o curso 2014/15.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantis.net e nos propios centros.
As/os solicitantes admitidas/os disporán do prazo establecido no artigo 13 da Orde do 17 de febreiro para matricularse, presentando no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantis.net.
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución do
Diario Oficial de Galicia
.
Vigo, 20 de maio de 2014
ORDE do 16 de maio de 2014 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio 2014, convocadas pola Orde do 23 de decembro de 2013.
Consellería de Traballo e Benestar — III. Outras disposicións — 27/05/2014

A Orde do 23 de decembro de 2013 (DOG núm. 6, do 10 de xaneiro de 2014), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á Comunidade Autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 23 de decembro de 2013, coa finalidade de facelas chegar ao maior número de beneficiarios posibles.
Por todo o exposto e no uso das facultades que me foron concedidas
Artigo único
Primeiro. Amplíase o importe total das axudas que se van conceder ao abeiro da Orde do 23 de decembro de 2013, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2014:
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de maio de 2014
RESOLUCIÓN do 14 de xaneiro de 2014 pola que se lle dá publicidade ao acordo do Consello de Administración que aproba a delegación de competencias do Consello no director do Instituto.
Instituto Enerxético de Galicia — III. Outras disposicións — 21/01/2014

Unha vez vistas as competencias, funcións e facultades atribuídas ao Consello de Administración no artigo 7 da Lei 3/1999, do 11 de marzo, de creación do Instituto Enerxético de Galicia, e no artigo 9 dos estatutos do Instituto,
Co obxecto de lograr unha maior axilidade e fluidez na tramitación dos diferentes procedementos administrativos,
Considerando o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, así como o establecido no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia,
O Consello de Administración, en sesión do 30 de decembro de 2013, adoptou os seguintes acordos:
Primeiro. Delegar no director do Instituto o exercicio de todas aquelas competencias, funcións e facultades non atribuídas de xeito expreso ao Consello de Administración no artigo 7 da Lei 3/1999, do 11 de marzo, de creación do Instituto Enerxético de Galicia; e no artigo 9 dos estatutos do Instituto, e que, pola súa importancia ou transcendencia, non lle poidan corresponder ao Consello de Administración en virtude do establecido no artigo 7.3 g) da Lei 3/1999 e no artigo 9 f) dos estatutos do Instituto. As resolucións ditadas polo director no exercicio de tales competencias delegadas serán sometidas á ratificación posterior do Consello de Administración.
Segundo. Ratificar o acordo adoptado polo Consello de Administración en sesión do 6 de setembro de 1999, en virtude do cal se lle outorgaron ao director determinados poderes sobre materias concretas.
Terceiro. O Consello de Administración poderá avocar ou revogar esta delegación en calquera momento, en virtude do disposto nos artigos 13.6 e 14 da Lei 30/1992 e nos artigos 6.9 e 7 da Lei 6/2010.
Cuarto. A delegación referida efectúase nos termos de réxime xeral e abarca tanto as facultades de dirección e xestión como a de resolución mediante actos e acordos administrativos que afecten terceiros.
Santiago de Compostela, 14 de xaneiro de 2014
RESOLUCIÓN do 9 de xaneiro de 2014, da Dirección Xeral de Enerxía e Minas, pola que se delegan competencias no Instituto Enerxético de Galicia.
Consellería de Economía e Industria — III. Outras disposicións — 21/01/2014

Mediante o Decreto 110/2013, do 4 de xullo, establécense a estrutura orgánica da Consellería de Economía e Industria e as competencias da Dirección Xeral de Enerxía e Minas.
A actividade administrativa da Dirección Xeral de Enerxía e Minas supón unha concentración de funcións arredor do seu titular que aconsella, dado o seu volume, recorrer á delegación de competencias noutros órganos ou entidades, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1°.
A delegación de competencias permite a axilización administrativa necesaria e redunda en beneficio tanto da Administración como dos administrados, dentro do máis rigoroso respecto ás garantías xurídicas que a tutela dos intereses públicos exixe.
Logo da aprobación previa do conselleiro e segundo o previsto nos artigos 13 da Lei 30/1992, do 26 de novembro, de réxime xurídico das administracións públicas e do procedemento administrativo común, 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e demais disposicións de xeral aplicación,
Artigo 1
1. Deléganse no Instituto Enerxético de Galicia todas as competencias atribuídas á dirección xeral competente en materia de enerxía polo Decreto 42/2009, do 21 de xaneiro, polo que se regula a certificación enerxética de edificios de nova construción na Comunidade Autónoma de Galicia, e por toda a súa normativa de desenvolvemento.
2. Durante a vixencia da presente delegación de competencias, todas as referencias á dirección xeral competente en materia de enerxía e ao seu titular contidas na antedita normativa e na Resolución do 20 de maio de 2013, pola que se aproba o modelo de solicitude para a inscrición dos certificados de eficiencia enerxética dos edificios existentes no Rexistro de Certificados de Eficiencia Enerxética de Edificios de Galicia, aprobada co fin de dar cumprimento ao disposto no Real decreto 235/2013, do 15 de abril, polo que se aproba o procedemento básico para a certificación de eficiencia enerxética de edificios, entenderanse realizadas ao Instituto Enerxético de Galicia e ao titular da súa dirección.
Artigo 2
As resolucións administrativas que se adopten facendo uso das delegacións de competencias conferidas por esta orde farán constar expresamente esta circunstancia e consideraranse ditadas polo órgano delegante.
Artigo 3
O director xeral poderá reclamar, en calquera momento, o exercicio das competencias que son delegadas por esta orde, das cales quedan excluídos, en todo caso, os supostos previstos no artigo 13.2º da Lei de réxime xurídico das administracións públicas e do procedemento administrativo común e no artigo 44.2º da Lei de normas reguladoras da Xunta e da súa Presidencia.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 9 de xaneiro de 2014
RESOLUCIÓN do 27 de maio de 2014 pola que se modifica a Resolución do 8 de maio de 2014 pola que se convoca o Curso de rehabilitación, renovación e rexeneración urbana en Galicia: métodos, accións, xestión e aplicación do novo Plan 2013-2016.
Escola Galega de Administración Pública — III. Outras disposicións — 30/05/2014

No
Diario Oficial de Galicia
núm. 93, do 16 de maio de 2014, publicouse a Resolución do 8 de maio de 2014 pola que se convoca o curso de rehabilitación, renovación e rexeneración urbana en Galicia: métodos, accións, xestión e aplicación do novo Plan 2013-2016.
Co obxecto de facilitar a asistencia a este curso dun maior número de destinatarios e unha vez implantados nas xefaturas territoriais de Ourense e Vigo os medios técnicos necesarios, procédese á modificación, no relativo ao desenvolvemento do curso, da Resolución do 8 de maio de 2013 pola que se convoca o curso de rehabilitación, renovación e rexeneración urbana en Galicia: métodos, accións, xestión e aplicación do novo Plan 2013-2016.
A base 12 de Resolución do 8 de maio queda redactada como segue:
12. Desenvolvemento.
O curso desenvolverase de xeito presencial na EGAP (rúa Madrid, 2-4, As Fontiñas, Santiago de Compostela) e a través de videoconferencia nas xefaturas territoriais de Ourense (avda. da Habana, 79) e Vigo (Concepción Arenal, 8) da Vicepresidencia e Consellería de Presidencia, Administracións Públicas e Xustiza e terá lugar entre o 10 de xuño e o 23 de xullo en horario de tarde (16.30 a 20.30 horas). As datas concretas poderán consultarse na web da EGAP (http://egap.xunta.es/fichanova/id/1890).
O curso terá unha duración de 50 horas, das cales 14 horas serán presenciais na sede da EGAP e as 36 horas restantes poderán seguirse na EGAP ou por videoconferencia nos lugares sinalados no parágrafo anterior.
O prazo de presentación de solicitudes remata o 2 de xuño.
Santiago de Compostela, 27 de maio de 2014
CORRECCIÓN de erros. Resolución do 14 de maio de 2014 pola que se fai pública a convocatoria para a autorización dos centros públicos integrados, institutos de educación secundaria e centros integrados de formación profesional da Comunidade Autónoma de Galicia para a participación no programa de cursos para a formación complementaria en linguas estranxeiras do alumnado, CUALE.
Consellería de Cultura, Educación e Ordenación Universitaria — III. Outras disposicións — 30/05/2014

Advertido erro na publicación da Resolución do 14 de maio de 2014 pola que se fai pública a convocatoria para a autorización dos centros públicos integrados, institutos de educación secundaria e centros integrados de formación profesional da Comunidade Autónoma de Galicia para a participación no programa de cursos para a formación complementaria en linguas estranxeiras do alumnado, CUALE. (DOG núm. 97, do 22 de maio), cómpre facer a seguinte corrección:
Na páxina 23078, onde di: «3. As solicitudes deberán dirixirse á xefatura territorial correspondente antes do 10 de xuño de 2014», debe dicir: «3. As solicitudes, anexo I, deberán dirixirse á xefatura territorial correspondente antes do 10 de xuño de 2014».
Engádese o anexo I que se publica con esta corrección de erros.
RESOLUCIÓN do 14 de maio de 2014, da Dirección Xeral de Traballo e Economía Social, pola que se ordena o rexistro, o depósito e a publicación no Diario Oficial de Galicia do acordo de prórroga do convenio colectivo da empresa Financiera Maderera, S.A. (Finsa).
Consellería de Traballo e Benestar — III. Outras disposicións — 30/05/2014

Visto o acordo subscrito pola comisión negociadora do convenio colectivo da empresa Financiera Maderera, S.A. (Finsa), o 31 de marzo de 2014, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, de 28 de maio, sobre rexistro e depósito de convenios e acordos colectivos de traballo.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG número 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 14 de maio de 2014
Ás 12.00 horas do día 22 de abril de 2014, nos locais da empresa Financiera Maderera, S.A. en Santiago de Compostela, reúnense as persoas que a seguir se mencionan, integrantes da comisión negociadora do convenio colectivo da empresa Financiera Maderera, S. A. (Finsa) para os seus centros de traballo en Galicia.
Por parte dos traballadores:
– Por CC.OO.:
– Por UGT:
– Por USO:
En representación da empresa:
Iniciado o trámite de rexistro da acta de acordo de ultraactividade, comunícase un erro na data da sinatura do documento e, concedido trámite para a emenda, ambas as partes acordan proceder á corrección da acta de acordo de prórroga de ultraactividade do convenio asinado o pasado día 31 de marzo de 2014 con efectos ata final do ano 2014, en que por erro se fixo constar a data de sinatura do 31 de marzo de 2013 e, en consecuencia, adóptanse os seguintes
Primeiro. Ambas as partes acordan proceder á corrección do erro na data da sinatura da acta de acordo de ultraactividade do convenio colectivo de Financiera Maderera, S.A. (Finsa) para as súas fábricas de taboleiro en Galicia, establecendo como data correcta o día 31 de marzo de 2014, en que foi asinada a acta de acordo polos membros da comisión negociadora do convenio.
Segundo. Acórdase facultar a Xosé Manuel Mera Iglesias, que delega expresamente este trámite de xestión en Begoña Martínez Martínez Díaz, para que proceda ao rexistro no sistema Regcon desta acta de corrección de erros ante a Dirección Xeral de Traballo, co fin de que esta lle dea o trámite oportuno e proceda ao rexistro, depósito e publicación no DOG do acordo de ampliación da ultraactividade do convenio colectivo Finsa para as fábricas de taboleiro de Galicia (DOG 6.7.2011).
E en proba de conformidade, ratificando en todos os seus aspectos a presente acta, os asistentes asinan no lugar e na data arriba indicados.
RESOLUCIÓN do 21 de maio de 2014 pola que se lle dá publicidade aos avais concedidos polo Instituto Galego de Promoción Económica (Igape) no cuarto trimestre de 2013 e no primeiro trimestre 2014.
Instituto Galego de Promoción Económica — III. Outras disposicións — 30/05/2014

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Único. Darlle publicidade aos avais concedidos mediante resolución do presidente do Igape en virtude do convenio polo que se establece unha liña de avais do Igape para facilitar ás empresas galegas o acceso ao financiamento operativo adicional:
Santiago de Compostela, 21 de maio de 2014
DECRETO 58/2014, do 27 de maio, polo que se encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 28/05/2014

Con motivo da ausencia do presidente da Xunta de Galicia, por mor dunha viaxe ao Xapón, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 230/2012, do 2 de decembro,
Artigo único
Durante a ausencia do presidente da Xunta de Galicia, con motivo da súa viaxe ao Xapón, encárgaselle o despacho de asuntos da Presidencia, desde o día 29 de maio ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, vinte e sete de maio de dous mil catorce
DECRETO 59/2014, do 28 de maio, polo que se concede a Medalla Castelao.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/05/2014

En atención aos méritos que neles concorren, por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia, na súa reunión do día vinte e oito de maio de dous mil catorce, concédeselle a Medalla Castelao a:
– Juan Carlos Estévez Fernández-Novoa.
– Carmen Fraga Estévez.
– Pilar Iglesias Osorio.
– Francisco Javier Pitillas Torra.
– Obradoiro de Gaitas Seivane.
Santiago de Compostela, vinte e oito de maio de dous mil catorce
RESOLUCIÓN do 15 de maio de 2014 pola que se dá publicidade aos convenios de colaboración subscritos no primeiro cuadrimestre do ano 2014.
Centro Informático para a Xestión Tributaria, Económico-Financeira e Contable — III. Outras disposicións — 28/05/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, establece a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos polo Centro Informático para a Xestión Tributaria, Económico-Financeira e Contable (Cixtec) nos meses de xaneiro, febreiro, marzo e abril do ano 2014 que se relacionan no anexo a esta resolución.
Santiago de Compostela, 15 de maio de 2014
Título:
Convenio de colaboración entre a Escola Galega de Administración Pública e o Centro Informático para a Xestión Tributaria, Económico-Financeira e Contable para o desenvolvemento de actividades de formación, divulgación e investigación.
Obxecto:
A participación nas actividades da EGAP do persoal dependente do Cixtec, así como a colaboración e o desenvolvemento conxunto de actividades de carácter formativo, divulgador e investigador en materias da competencia das institucións asinantes; actuando de forma máis eficaz e eficiente na utilización dos medios humanos, materiais e de organización de cada unha delas, para un mellor cumprimento dos fins de ambas as dúas partes, en beneficio da cidadanía e da sociedade galega.
Sinatura: 3 de xaneiro de 2014.
Importe: 0 €.
RESOLUCIÓN do 13 de febreiro de 2014 pola que se publica o plan de estudos da titulación oficial de máster universitario en Enxeñaría Informática.
Universidade de Vigo — III. Outras disposicións — 28/02/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA).
Establecido o carácter oficial do título por Acordo do Consello de Ministros do 8 de marzo de 2013 (publicado no BOE do 23 de abril de 2013 por Resolución da Secretaría Xeral de Universidades do 2 de abril de 2013).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Enxeñaría Informática que se recolle no anexo a esta resolución.
Vigo, 13 de febreiro de 2014
Rama de coñecemento: Enxeñaría e Arquitectura.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título oficial de máster universitario en Enxeñaría Informática, o alumnado deberá superar os 90 ECTS dos que consta o máster, distribuídos da seguinte maneira: 78 ECTS obrigatorios e 12 ECTS correspondentes á especialidade elixida.
RESOLUCIÓN do 13 de febreiro de 2014 pola que se publica o plan de estudos da titulación oficial de máster universitario en Metodoloxía e Aplicacións en Bioloxía Molecular.
Universidade de Vigo — III. Outras disposicións — 28/02/2014

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA).
Establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Metodoloxía e Aplicacións en Bioloxía Molecular que se recolle no anexo a esta resolución.
Vigo, 13 de febreiro de 2014
Rama de coñecemento: Ciencias.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Metodoloxía e Aplicacións en Bioloxía Molecular, o alumnado deberá superar os 60 ECTS dos que consta o máster.